[Инсталиране на други програми](/bg/kb/view/instalirane_na_drugi_programi "Инсталиране на други програми")

 Можете да инсталирате програми на вашия акаунт като блогове, системи за управление на съдържание, скриптове за онлайн магазини и форуми.
Трябва да намерите апликация, която е съвместима с нашите сървъри. Ние използваме Linux OS, като програмните езици, които поддържаме са PHP, Perl, Python, TCL и Ruby.
PHP и Perl са много популярни и широко разпространени езици и по принцип можете да намерите повече и по-добре поддържани продукти на тях. Също така поддържаме MySQL бази данни.
Всички софтуерни апликации трябва да съдържат инструкции за инсталация. Можете да ги следвате, за да инсталирате продукта.
Може да следвате тези общи инструкции за инсталиране на апликации на вашия акаунт:
1. Свалете инсталацията на апликацията. Можете да я намерите в сайта на производителя.
2. Качете инсталацията на сървъра.
Можете да разархивирате файловете от сваления архив и после да ги качите, също така можете да качите архива и да използвате Файл Мениджъра от Контролния панел, за да разархивирате пакета.
3. Ако апликацията не използва MySQL база данни, можете да прескочите тази стъпка.
Посетете секцията MySQL бази данни в Контролния панел и създайте базата данни, която ще бъде използвана от вашата апликация. Също така препоръчваме да създадете отделен MySQL потребител (като разрешите всички привилегии за него) за конкретната апликация.
4. Посетете инсталационната уеб страница на апликацията, като следвате инструкциите в нея.
Ако ръководството на инсталацията изисква да настроите достъп от 777 или 666 на някои файлове или директории, вместо това трябва да настроите достъп 775 или да оставите достъпа по подразбиране. Нашите сървъри използват SuExec и вашите скриптове работят като потребител, а не като уеб сървър, така че никога не слагайте достъп за публично писане на вашите файлове и директории. Такъв достъп се счита за несигурен и вашата апликация може да не работи правилно, ако настроите такъв достъп на някой неин файл или директория.
Ако апликацията ползва MySQL, повечето PHP приложения ще приемат следната стойност за database host name:localhostВъведете потребителско име и парола за MySQL потребителя. Името на базата данни трябва да съвпада с името, което сте създали.
Ако имате някакви проблеми по време на инсталацията, можете да се свържете по всяко време (24/7) с нашия екип за техническа поддръжка.
Важно: Следете оригиналния сайт за обновления по сигурността на вашата инсталирана апликация.
 